Komisjoni teatises tehakse ettepanek mitme võtmeelemendi kohta.   Esiteks tuleb vaadata läbi otsetoetuste ülesehitus.   Otsetoetused peavad sisaldama ökoloogilise konkurentsivõime keskkonnahoidlikku komponenti ning peavad olema jaotatud õiglasemalt ja  läbipaistvamalt.   Teiseks tuleb maaelu arenguprogrammide raames suurendada innovatsiooniga ja kliimamuutuste vastu võitlemisega seotud jõupingutusi.   Kolmandaks on vaja töötada toidu tootmisahela läbipaistvuse nimel ning uurida võimalust anda liikmesriikidele uued vahendid põllumajanduslike toorainete hinna ülemäärase kõikumisega võitlemiseks.